Pahv aga põrutas oma kommentaaris: "Viimastel aastatel on igal sügisel lootusrikkalt räägitud, et juba kindlateks kalevlasteks muutunud Gregor Arbet, Tanel Sokk, Gert Dorbek teevad kohe-kohe arengus sammu edasi. Paraku pole seda juhtunud. Tõenäoliselt on viga stagnatsioonis.  Mehed on koduklubi ja oma suhteliselt mugava staatusega harjunud ega tunne sisemist vajadust areneda. Seepärast oleks Eesti korvpalli jaoks kasulikum, kui eelmainitud leiaksid endas jõudu proovida end mõnes muus meeskonnas. Keskkonnavahetus tuleks kasuks neile endile ja ka Kalevile."